
Sèid  an  trombaid  'us  eigh  an  sluaghan  ! 

Togaibh  caithream  a'  phiob-mhòr  ; 
Ceòl  'is  buadhmhoir',  ceòl  'is  luachmhoir', 

Is  airidh  air  ar  giùlan  còir ; 

*  Sobriquet  by  ivhich  Dundee  was  known  to  the 
Highlanders. 

Cluinneadh  tallachan  na  h-Alba 

Aon  uair  eil'  an  caithream  àrd 
A'  dvisgadh  guth  Mhic-talla  uarach, 

A'  cumail  gleus  ri  fonn  nam  bàrd  ! 
Cha  d'  thugadh  riamh  bho  raon  no  còmhrag 

Cha  d'  thugadh  riamh  bho  chath  a'  bhàis 
Ni  bu  luachmhoir'  na  an  giìilan 

A  tha  sinn  'toirt  leinn  an  tràths' — 
Bho'n  ghiìilain  leis  an  gaisgeach  Dubhghlas 

Cridhe  an  Righ  Raibeart  threun 
Gu  tìr  lerusaleim  nan  gràsan, 

Giùlan  cosmhuil  ri  so  f  hèin  ? 
Tha  sinne  'giùlan  leinn  an  gaisgeach, 

Greumach  uasal  nam  buadh, 
Air  a  chrùnadh  mar  bu  dual  dha 

Bho  an  raon  a  dhearbh  a  luach ; 
Bho  an  chòmhrag  f huilteach,  fheargach, 

Far  an  d'  f  huair  e  bàs  'us  buaidh 
Measg  nan  naimhdean  guineach,  gargach, 

Agus  fuaim  nam  peileir  luaidh'. 
Togaibh  dhuinn  an  caithream  buadhmhor, 

'Us  falbhamaid  gu  neo-throm  ; 

Cha'n'eil  duine  measg  nan  Gaidheal 

A  nì  caoidh  air  son  an  sonn  ! 
Deanadh  bantraichean  nan  tràillean 

Caoidh  gu'm  fàs  an  sùilean  claon ; 
Caoidhibh  uile  air  son  Albainn — 

Air  a  shons'  na  caoidheadh  aon  ! 
Sgaoilidh  sinne  os  a  cheann-san 

Bratach  rioghail  tìr  an  f  hraoich, 
'Us  biodh  na  dathan  dearg  'us  òr-bhuidhe 

Air  an  leòn  lè  fuil  an  laoich. 
'S  cosmhail  'aodann  nis  ri  sàr-laoch 

'Gabhail  tàimh  roimh  bheul  an  là, 
'Feitheamh  air  son  tighinn  na  maidne 

Agus  còmhrag  garbh  nan  sàr ; 
Faicibh  !  ach  cha'n  f  haicear  leinne — 

Cha'n  fhaicear  leinn  gu  bràth  a  shùil 
A'  lasadh  leis  an  teine  dealrach, 

'Nuair  tha'n  nàmhaid  'teannadh  dlù  ! 

Anns  a'  mhaduinn  aig  Raon-Ruari 
Bha  ar  n'arm  *na  laidhe  an  dè, 

'Nuair  a  dh'èirich  ceo  na  h-uisge 
'Bharr  na  h-aimhne,  gus  an  speur ; 

B'àrd  'n  ar  cluasan  fuaim  an  luaith-shruith, 

A'  ruith  roimh  'n  eas  'bha  dlìi  ri  'r  taobh, 
'Nuair  a  dh'èirich  Clann  nan  Gaidheal 

Bho  mheasg  rainich  agus  f  hraoich  ! 
Thionndaidh  sinn  gach  fear  a  bhreacan — 

Dhlù  e  'bhoineid  air  a  cheann — 
Thug  e  sùil  air  grian  'us  air  iarmailt ; 

'Us  dhearbh  sinn  uile  faobhair  ar  lann. 
Thionndaidh  sinn  an  sin  ri  chèile, 

'Us  thug  gach  fear  do  charaid  làmh ; 
Chuir  sinn  ùrnuigh  gus  na  speuran, 

'Us  mhionnaich  sinn  gu  buaidh  no  bàs  ! 
Mharcaich  romhainn  ar  ceannard  àluinn 

Air  steud-each  dubh  'bha  tric  's  na  blàir ; 
Dh'èirich  cridhe  gach  fear  le  sòlas 

'Nuair  a  chaidh  e  air  ar  ceann — 
Bu  mhath  a  b'aithne  dhuinn  a  dhaoine, 

'S  bha  ar  smaointean  orr'  san  àm. 


Thog  e  làmh  dhuinn,  agus  thuirt  e — 
"  Fheara  !  thug  mi  bòid  an  diugh  : 

Mu'n  dealraich  dhuinne  reul  an  fheasgair 

Air  Schiehallion  àrd  nan  sruth 
Bheir  sinn  buaidh  air  ar  naimhdean 

No  bidh  Greumach  eil'  na  laidhe 
Air  raon  a'  bhlàir  air  son  a  dhùthcha — 

Air  son  a  dhùthcha  'us  a  Righ. 
Smaointich  air  ar  Righ  air  fuadachd — 

Smaointich  air  na  dh'  fhuiHng  e — 
Smaointich  air-san  'chaidh  a  mharbhadh 

Air  an  raon  aig  Magus  Muir ; 
Bòidichibh  air  'fhuil-san  nise — 

Air  'ur  dachaidhean  'tha  fàs — 
Na  dòchasan  'tha  caiUt'  do  Albainn, 

Air  gach  dùil  a  chaill  a  blàth — 
Buailibh  mar  gu'm  biodh  an  t-innean 

Fo  gach  buille  'bheirear  leibh, 
Leagaibh  sìos  gach  naimh  do  Albainn, 

Gach  Caimbeulach  a  bhrathadh  sibh  ! 
BuaiHbh  !  gus  an  teich  gach  reubal 

Gu'n  taobh  deas  do  amhainn  Lite, 
'Us  innseadh  iad  nach  ceannaich  òr  dhaibh 

Onoir  agus  cHù  nan  Gaidheal, 

'Us  gur  beag  leinn  fearg  am  Prionnsa 
'S  gur  suarach  leinn  a  mhaoin  gu  lèir. 

Buailibh  !  'us  aig  ceann  a'  chòmhraig 
Mur  a  faic  sibh  mi  le'm  chlaidheamh, 

Feuchaibh,  'us  gheibh  sibh  mi  'n  am  shìneadh 
Far  'is  tiuigh  na  mairbh  'n  an  laidhe." 

Fhreagair  'n  sin  le  glaodh  mac-talla 

Ris  an  fhreagairt  'thug  sinn  dha, 
Ach  bha  freagairt  na  bu  doimhne 

'Tighinn  bho  ghrunnd  gach  cridhe  bhlàth. 
Air  son  raointean  mòr  Bhraghad-Albainn, 

Cha  robh  duine  'chual'  e  'bruidhinn 
Nach  faigheadh  bàs  air  a  sgàth-san — 

Dh'  innis  gach  sùil  'us  gruaidh  dha  sin — 
Dh'  innis  iad  dha  gach  gLuasad  inntinn, 

Agus  dìlseachd  threun  nan  sonn  ; 
Gu'n  robh  spiorad  làidir  annta 

Agus  cridhe  mòr  'n  an  com. 

Chuala  sinn  an  sin  an  trombaid. 
Anns  a'  ghleann  gu  fada  shìos. 

Agus  fuaim  cas  nan  steud-each, 

Agus  guth  ar  naimhdean  dian : 
Laidh  sinn  sìos  am  measg  an  raineach 

Gus  an  d'thàinig  iad  gu  dlù, 
A'  miannachadh  mar  mhial-choin  sealga 

A*  lorgachadh  an  f  heidh  's  a'  ghaoith  ; 
Gus  am  fac  sinn  iad  a'  tighinn 

Mach  a  cunglach  garbh  nan  creag, 
Cois  'us  marcaich  tighinn  'n  am  mìltean 

Ri  ceòl  druma  'us  fheadan  beag', 
Roimh  mheanglan  dorcha,  dlù,  na  coille, 

Roimh  thalamh  bhristeach,  bhog,  an  t-slèibh, 
Thàinig  iad  gu  socair,  siìibhlach, 

Gus  an  d'  fhuair  iad  talamh  rèidh. 

Leum  gach  fear  an  sin  'n  am  fradharc — 

Fheara !  mar  a  chlisg  an  cridhe 
'N  uair  a  chunnaic  iad  na  Gaidheal 

Ann  an  òrdugh  air  son  strì ! 
Mar  a'  chuairt-ghaoth  sìos  nan  stuchd-bheann 

Shiab  a'  gaiUionn  cruaidh  'n  a  dìol, 
Dh'èirich  sluaghan  mòr  chlann  Dòmhnuill ! 

Bhrosnuich  claidheamh  geur  Lochial ! 

Peileirean  gu  tiugh  mu'n  cuairt  duinn, 

Theirinn  sinn  gu  ruig  an  naimhd, 
Gus  an  d'f  huair  sinn  iad  gu  dlù  dhuinn, 

Cas  ri  cas,  'us  làmh  ri  làimh ; 
Thuit  gach  each  'us  duine  romhainn — 

Thionndaidh  iad  le  clisgeadh  cridhe — 
Mar  a  chì  sibh  tuiltean  Geamhraidh 

'Sguabadh  leo  gach  uile  ni ; 
Thuit  gach  each  'us  duine  romhainn, 

Aon  nàmhaid  beo  cha  d'  f  hagar  leinn 
Air  a'  bhlàr  aig  cath  Raon-Ruari 

'Nuair  a  thàmh  'us  a  chriochnaich  sinn. 


Bha  reul  an  fheasgair  'dealradh  oirnne, 

Bho  Schiehallion  àrd  nan  sruth, 
'Nuair  a  thiormaich  sinn  ar  geur-lann 

'Us  a  chunntais  sinn  na  mairbh  gu  tiugh ; 
Fhuair  sinn  esan  far  an  d'  thubhairt  e, 

'Us  e  'n  a  shìneadh  air  a'  bhlàr ; 
Chual'  e  sluaghan  buaidh  nan  Gaidheal, 

'Us  dh'  f  hàg  e  aoidh  air  anns  a'  bhàs. 

Fosglaibh,  tallaichean  Tlr-Athoil — 

Aite-tàimh  nan  iomadh  laoch — 
Fosglaibh  iad  a  rist  gu  farsuinn, 

Tha  gaisgeach  eil'  g'  a  chur  ri'n  taobh ! 
B'  esan  fear  a  b'  fhearr  de  dhaoine, 

Bhàsaich  e  air  son  an  tìr ; 
B'  fhearr  leis  sin  na  fuireach  beo, 

A  dh'  fhaicinn  tìr  nam  beann  fo  chìs. 
Thus' !  a  ghaisgich  threun  'us  bhuadhmhor  ! 

Bliadhnachan  an  deigh  do  bhàis, 
Faodaidh  onair  a  bhi  'n  a  thàmailt, 

'Us  treibhdhireas  a  bhi  fo  thàir, 
Ach  caidil  thusa  le  do  dhaoine — 

ladsan  a  bha  uasal,  fior, 
Nach  do  dhìobair  riamh  an  dùthaich, 

'Us  do  nach  b'  aithne  ni  'bha  crìon ; 
Caidil !  'us  gus  an  dìiisg  an  trombaid 

Gach  aon  fhear  'us  tè  's  an  tìr 
Cha'n  fhaic  Albainn  Mac  na's  suairce 

Na  an  t-aon  do'm  b'ainm  Dundee  ì 

PRIONNSA    TEARLACH   AIG 
BHERSAILLES. 

AIR  A  LEUGHADH  DO  CHONMINN  CHAIDLIG 
LUNUINN  AIR  AN  COIG-EAMH  LA  DE'N 
CHIBLEIN,    1892. 

Thoir  air  falbh  an  reul  's  an  stiall  sin — 

Cumaibh  iad  o'm  shùil  gu  bràth  ! 
Cha  dean  righ  no  Prionns'  mo  bhriagadh 

Bho  mo  sheòmar  f  hein  an  tràths'. 

Freagarrach  air  righ  gun  chathair 

An  t-àileadh  brat-mairbh  m'am  chuairt, 
'Sa  ghaoith  mi-chneast'  tha  'crith  an  dubhar 

An  obair-ghrèis  tha  crochta  suas ; 
An  solus  a  tha  beo  air  eigin, 

Mar  bhuille  chuisle  anns  an  f  hèith 
Aig  nach  'eil  dòchas  danns'  no  sùgradh — 

Air  nach  toir  ceòl  na  pioba  leum. 
Cruinnicheadh  an  sgàil  mu'n  cuairt  domh, 

'S  mi  'nam  shuidhe  so  gu  sàmhach. 

Mar  dhiUeachdan  gu  briste-cridheach 

Aig  carbad  'athar  a'  caithris  tràth. 
Fàgaibh  gu  mo  chomunn  fhein  mi, 

Fad  bho'n  t-saoghal  's  an  fhuaim  tha  ann  ! 
Là  mo  aithridh — là  mo  bhuaireis — 

Gach  uair  a  thig  a'  bhliadhn'  gu  cheann : 
Là  millteach  !  là  bha'n  dàn  dhomh — 

An  dàn  dhomh  f  hein,  's  an  dàn  do'm  dhaoin' — 
Là  gun  iochd,  gu  bràth  chuir  crioch  air 

Còir  nan  Stiìibhartach  gun  chrìm  ! 


Riochdan,  mar  gu'm  b'ann  an  sgàthan, 

A'  tighinn  gach  uair  'nam  shealladh  sgith, 
Blàr  Chulodair  fad  mo  fhradharc, 

Caoidhean  's  osnaich  anns  a'  ghaoith. 
Na  fineachan,  's  iad  air  an  sgapadh, 

Fann  'us  brist',  gun  dìiil  ri  cobhair, 
Acras  'g  itheadh  stigh  'nan  caolan, 

Gach  ni  'gan  trèigsinn  ach  am  pròis — 

Am  pròis — 's  an  dùrachd-cridhe  mòr  sin 

Nach  b'  ainneamh  do  na  Deasaich  riamh, 
B 

'S  an  naimhdeas  gheur  ri  sliochd  Hanobhair, 
Nach  caochladh  f  had  's  a  dheàrsadh  grian. 

Ach  O,  mo  chreach  !  'n  e  so  na  dh'  f  hàgar — 

So  na  dh'  f  hàgar  de  na  seòid 
A  dh'  èirich  mu  a'  bhrataich  rioghail 

Air  an  là  bha  dhomhsa  mòr  ? 
'Nuair  chaidh  na  mìltean  air  an  glùinean 

Air  an  raoin  ud  anns  a'  ghleann, 
'Nuair  chunnaic  iad  an  srol  ag  èiridh 

Ann  an  gaoth  tuath  Tìr-nam-beann  ! 
'Nuair  chaidh  an  gaisgeach,  Tulabharsdan, 

'S  a  sheas  e  fo  an  sgaile-sìod', 
'S  an  leomhann  garg  a'  danns'  s  a'  deàrsadh 

Anns  an  t-òr  'bha  fillt'  air  f  hillt ! 
'Nuair  dh'  fhàs  an  cridhe  mor  aig  Alba 

TuiUeadh  's  mòr  air  son  an  sìth, 
'S  a  bhrùchd  a  mach  mar  tuiltean  geamhraidh 

An  aoibhneas  air  son  buaidh  'san  strì ! 

Sud  iad  thall,  'nan  sreathan  brìiite, 
Fo  an  speur,  nis  dubh  a'  fàs, 

Ann  an  sàimhchead  an  eu-dòchas — 
Cha'n  ann  gu  buaidh  ach  gu  bàs. 

Cluinn  !  Tha'm  piob  ag  èiridh  brònach  : 

Cha'n  e  am  piobaireachd  uailleach  àrd, 
Bu  tric  thug  eunlaith  fiadhaich  nam  mòrbheann 

A  dheanamh  dìot  air  corp  an  nàmh. 
Cha'n  e  !  'Se  th'ann  tuireadh  cianail — 

Freagarrach  air  cluasan  dhaoin' 
Nach  faic  cath  eile  anns  an  t-saoghals', 

'S  o  nis  gu  bràth  nach  fàg  an  raoin. 

Mi-riaghailt !  Mi-riaghailt !  Ciod  a's  ciall  da  ? 

Nach  robh  sinn  cho  trenn  'sa  bhlàr 
'Nuair  a  chuir  sinn  ruaig  na  mìltean 

Air  raoin  fuilteach  dearg  Dunbàr  ? 
Fair  dhomh  m'  each,  's  sèid  an  trombaid, 

Eigh  air  marcaich  ard  nan  steud : 
'S  thus',  Thighearn  Lewis,  gabh  an  ceann  orr' ! 

A  ghaisgeich  eil'  nan  iomadh  euchd — 
A  Cheapaich  f  hior !  A  sheòid,  GhHnn-gharaidh  1 

A  Ghòrdanaich  !  's  thus',  Lochial ! 


20  DAIN    EADAR 

Cum  na  fineachan  ri  cheile — 

Bi'bh  treun  a  nis,  ma  bha  sibh  riamh ! 

Elcho !  Ciod  e'm  feum  bhi  dubhach  ? 
Cha  dean  mulad  sinn  na's  fheàrr; 

Cum  do  chridh*,  dhuin' !  's  f heumach  sinn  air — 
Cha  robh  na  b'  f  heumaich'  riamh  na'n  tràths'. 

Na'n  robh  againn  mìle  marcach. 

'De  nach  deanamaid  ? — Ach,  O  ! 
Coimhead  na  Sasunnaich  a'  tighinn, 

Cluinnibh  fuaim  an  gunna-mòr. 
Mo  chreach  !  nach  uamhasach  an  f  huaim  e  ? 

'Tighinn  roimh  chathadh  uisg  's  gaoith  ! — 
Nach  b'e  sud  an  sluaghan  Gàidhealach  ? 

Cluinneam  rìst  luchd  mo  ghaoil ! 
Nach  robh  agams'  sùilean  fàidh', 

Chum  's  gu'm  faicinn  ceann  an  strl ! 
A  Chamaranaich  !  na'm  faiceadh  sibhs' 

Cha  bhiodh  cìiram  orm  mu  ni. 

Sèid  an  trombaid  dhaibh  air  tuimhseadh, 
Cuir  na  marcaich  rìs  an  nàmhaid — 

'S  fhearr  dhaibh  tuiteam  anns  an  tuasaid 
Na  mar  fèidh  am  meadhon  na  pàirc ! 

Stad  !  Tha'n  ceo  ag  eiridh  'nise  ! 
Chi  mi  iad  air  eigin  thall ; 

A  Dhomhnullaich  !  Ma  theid  sibh  idir  ! 
M'  athair  !  tha  gach  ni  air  chall  I 

Tha  gach  ni  'nis  caillte  dhomhsa — 

lad  'nan  sìneadh  air  an  f  hraoich, 
'H-uile  fear  bu  trenn  ri  f  haotainn — 

Càch  'gan  sgapadh  air  gach  taobh. 

O  !  am  bi  na  riochdan  truagh  so 

An  còmhnuidh  'tighinn'nam  shealladh  sgith  ? 
Am  feum  gach  ni  a  dh'  f  huiling  iadsan 

'Bhi  'nam  chuimhne  là  's  a  dh'  oidhch'  ? 

Feumaidh  !  Cha'n'eil  àit  air  thalamh 

Air  son  falach  'chur  air  ni — 
Cha'n'eil  àit  ann  ach  an  t-aon  àit — 

Cha'n'eil  àit  ann  ach  a'  chill ! 
Seargaidh  gaol,  's  caidlidh  naimhdeas, 

'S  theid  an  cuimhne  as  ri  àm ; 

An  dè  bha'm  flìir  's  pailteas  uisg  aig', 

An  diugh,  chion  uisge  tha  e  fann ; 
Ach  'smuain'teachadh  mu  chumhachd'  tha  brist! 

'De  bheir  sith  do  smuaintean  truaigh  ? 
'De  bheir  sàimhchead  do  na  buaireas 

'G  oibreachadh  'nam  cheann  gach  uair  ? 
'De  an  deoch  bheir  nàdur  dhomhsa 

Air  son  an  tairt  a  tha  'nam  chom  ? 
B'fhearr  gu'n  d'rugadh  mi  'nam  thuathanach 

Na  bhi  beo  'nam  righ  gun  fhonn. 
O  !  na  bliadhuachan  dubh,  truagh  so, 

'De  nì  mi  gu  ruig  an  ceann  ? 
B'  fhearr  gu  mòr,  ma  's  e  so  saorsa, 

'Bhi  ceangailt'  mar  tràill  le  slabhraidh  teann. 
Na'm  b'urrainn  domh  'bhi  'n  àite  dùinte, 

Ged  a  b'  ann  an  tìir  an  righ — 
Far  am  fac  e'n  tè  bha  'n  dàn  dha — 

'Nuair  lion  's  'nuair  shàsaich  gaol  a  chridh'. 
Eoin  mu'n  cuairt  d'i  'seinn  gu  h-èibhinn — 

A  h  uile  h-aon  a'  seinn  m'a  rùn — 
A  h  uile  ni  lan,  làn  de  shòlas, 

'Am  maduinn  bhòidheach,  chèitein,  chiùin. 

Theirinn  gaol  a  chum  an  uinneag — 

Bhris  e'n  glas,  's  rinn  e  ràd — 
Chum  e  faire  air  na  suiridhich 

Bho  mhaduinn  mhoch  gu  ceann  an  là. 


C'arson,  a  ghaol,  a  dh'  f  hàg  thu  mise  ? 

C'àit  a  nis  an  sealladh  caomh 
Bu  tric  a  thug  thu  thar  do  ghualainn 

'Nuair  thug  mise  dhuit  mo  ghaols'  ? 
C'àite  nis  na  facail  dòchais 

'Thug  thu  dhomh  m'an  d'  f  hàg  mi  thu, 
'Nuaìr  a  thilg  thu  orm  an  slod, 

A  rinn  thu  f  hein  air  son  do  rìin  ? 
'Nuair  dh'  iarr  thu  orm  a  chuir  g'  ad  ionnsuidh 

'Nuair  a  bhiodh  mo  bhratach  f  hein 
Air  caisteal  Lunuinn,  mar  a  b'  àbhaist 

Do  bhratach  m'  athar  bhi  o  chian. 
Ged  dh'  fhalbh  mis',  cha  d'rinn  mi  'cosnadh — 

Cha  robh  cosnadh  ri  bhi  ann — 
Ach  thug  mi  dh'i  air  ais  an  sloda, 

'S  thuirt  mi  rithe,  "  An  gabh  thu  rium  ?" 

Sheall  i  orm  le  sealladh  àrdain — 

Sheall  i  orm  le  sealladh  fuar — 
Thuirt  i  rium,  's  cha  robh  i  càirdeil, 

"  Seadh,  'n  do  chum  thu  e  cho  ùr  ? 
Ni  'tha  fuasach,  làn  de  ionghuadh, 

Ni  'bu  chòir  a  sheirm  le  bàrd, 
Ni  'bu  mhoiteil  le  feardùthcha, 

Ach  's  beag  e'n  sùilean  fear  a'  bhlàir ; 
Beag  do  fhear  'chaidh  chosnadh  rioghachd, 

A  chosnadh  cHìi  'san  tìr  'b'  leis  f  hein, 
Chaidh  'dheanamh  dhuit-sa  le  nighean  righ, 

An  toir  thu  nis  do  'd  bhan-righ  e  ?  " 

Tha  gaol  nam  ban  a'  sgriobht'  air  uisge, 

Tha  ràdh  nam  ban  mar  ghainmheach  crìon, 
Air  m*  ais,  air  m'  ais  !  O,  leig  dhomh  astar 

Chum  an  tìr  's  fior  'an  gniomh ! 
Fairicheam  nis  a'  ghaoth  tha  sèideadh 

Fionnar  a  nall  thar  bharr  nam  beann, 
Faiceam  nis  am  fraoch  fo  bhlàth, 

'S  cluinneam  beucaich  mhòr  nan  tonn. 
Biodh  an  èigh  mar  Coirebhreacan 

'Nuair  a's  airde  fuaim  a  ghàir, 

Thoir  dhomh  ach  aon  uair  de  Alba, 

Cuir  an  sin  mi  's  falgheam  bàs  ! 
O  !  gur  trom  a  tha  mo  chridhe, 

Mar  eun  Samhraidh  ann  an  daors' : 
Ged's  geal  na  gUnn  le  sneachd  a'  Gheamhraidh, 

Cuir  an  sin  mi  's  thoir  dhomh  saors' ! 
Fair  air  ais  mo  ghiUean  gasda, 

Mo  nighean  Ghàidhealach,  fair  dhomh  i, 
'Sann  fo  fhilltean  dlìith  an  tardain 

'S  blàithe  bhuaileas  cuisle  'chridhe. 

AN    RIBHINN    GHAIDHEALACH. 

A  Bhana  Ghàidheal,  's  pailt  an  fhras 

A  thochair  Nàdur  dhuit  de  'mais' ; 

Seachd  bliadhn'  dà  uair  chaith  thar  do  chinn 

'An  àiUeachd  làn  's  'am  maitheas  ghrinn. 

Na  creagan  glas,  an  gàradh  uain', 

Na  craobhan  dlìith  mar  sgàile  cluain  ; 

An  eas  ud  thall,  tha  'g  innseadh  sgeul 

Do'n  loch  tha  sàmhach  aig  a  bheul ; 

Am  port  beag  ciùin,  's  a  h-uile  ni 

Mu'n  tigh  's  am  beil  thu  'tàmh  'an  sith, 

Tha  iad  'nam  shealladh-sa  'san  àm 

Mar  bhruadar  mìlseach  Oidhche  Shamhuinn  ; 

Mar  nithibh  'thig  'n  'ur  fradhare  an  uair 

Bhios  cùram  talamhaidh  ann  an  suain. 

Ach  ged  bu  bhruadar  èibhinn  thu, 

Mo  bheannachd  ort,  a  rìbhinn  ùr ; 

Gu'm  beannaicheadh  Dia  thu  ann  ad  aois ; 

Cha'n  aithne  dhomh  thu  fhein  no  'd  dhaoin', 

Ach  dh'  fhàs  mo  shùilean  fliuch  ri  'd  thaobh. 

Le  dùrachd  domhain  nì  mi  guidhe 

Air  son  do  mhaith,  le  neart  mo  chridhe ; 

Cha*n  fhaca  mise  gean  no  aoidh 

'S  am  beil  cho  soilleir  h-uile  ni, 

Cho  math  'us  cho  ceart  'nan  lionmhorachd, 

Cho  beusach,  bòidheach,  neo-chiontach. 

Mar  lusan  beag  am  fàsach  mòr, 

Gun  duine  borb  a'  tighinn  'nad  chòir, 

Cha'n'eil  thu  socharach ;  'tàmh  leat  fein, 

De  d'  bhanaltachd  cha'n  iarr  thu  feum ; 

Air  d'  aghaidh  tha  an  saorsa  teann 

'Tha  coitchionn  do  shHochd  treun  nam  beann ; 

Tha  d'  aodann  làn  a  dh'  aoibhneas  mòr, 

'S  d'  f  hiamh  de  chaoimhneas,  gràdhach  còir ; 

Mu'n  cuairt  duit  tha  gach  buaidh  a's  f  hearr, 

Do  dhoighean  thug  air  m'  aithne  barr  ; 

Cha'n'eil  aon  ni  'gad  chumail-sa 

Bho  mhiann  do  chridhe ;  's  ged  mholainn-sa 

Thu  fhein,  do  cheum — gach  ni  gu  lèir — 

Gu  crioch  mo  shaoghail,  air  sgàth  do  ghaoil 
Cha  bhithinn  sgìth  de  'd  chomunn-sa. 
O  !  c'àit'  an  làmh  nach  buanadh  blàth 
'S  nach  cuireadh  snaimh  air  air  a  sgàth  ? 
O  !  b'  ait  bhi  tàmh  leatha  le  a  deòin 
'S  sinn  'g  èisdeachd  ceileir  binn  nan  eòin ; 
Bhi  'n  èideadh  dùthchasach  an  tìr — 
Mi  'am  chìbeir  'us  ise  'n  am  mhnaoidh ! 
Ach  mhiannaichinn  d'i  ni  na's  fior : 
Cha'n'eil  i  dhomhsa  ach  mar  ni 
Air  bharr  nan  tonn,  an  ear  no'n  iar ; 
Ach  cia  b'e  àit'  san  cadal  mi, 
Gu'n  cuimhnich  mi  an  nighean  donn 
A  dhùisg  dhomh  'n  t-òran  so  's  am  fonn. 
Cha'n'eil  mi  duilich  dealachadh, 
Oir  chì  mi  ann  am  shealladh-sa 
Gu'm  fàs  mi  sean,  'am  bothan  beag, 
An  lochan  sèimh  ri  taobh  na  creig, 
Am  port,  's  an  eas  tha  dlùth  ri  'n  taobh, 
'S  thus',  an  tè  tha  'toirt  daibh  gaol. 

EIRIBH  !    EIRIBH,  A  CHLANN  NAN 
GAIDHEAL  ! 

Eiribh  !  eiribh,  a  Chlanna  nan  Gàidheal ! 

Sean-fhir  's  oig-f hir,  thigibh  's  gach  ceàrn ; 
Eireadh  Tir-mor,  's  tionaiHbh  Eileinich  ! 
Tarr'ngibh  an  claidheamh  'sa  chath  air  son 
Tearlach  ? 
Nuas  o  na  beanntan, 
'S  shios  o  na  gleanntan, 
Thigibh  o'n  chlachan  's  thigibh  o'n  àiridh ; 
Cluinnibh  Mac  Talla  'nis 
Freagairt  le  caithream  ri 
Caismeachd  na   piobaireachd  'tha   'tional   nan 
Gaidheal. 

Eiribh  !  eiribh,  &c. 

Fhearaibh  tir  euchdach  dùthaich  nam  beanntan, 

"  Leanaibh  gu  dlù  ri  cliù  'ur  sinnsear ; " 
Coimheadaibhan  an  Sasunnach's  eagal  a  cheann 
air, 
A'     faicinn     luchd     breacan-na-guaile    d'ar 
righribh, 
'S  fhada  ri  meirgeadh 
Armachd  nan  dearbh-laoch, 
Tarr'ngibh  a  his  iad  fo  Bhratach  na  h-Alba ; 
Cuimhnichibh  buaidh  nan  sonn, 
'S  beusan  mic  Tir-nam-Beann, 
'lllean    Lochabair,   Braigh-mhar,    's    Braghaid- 
Albainn. 

Eiribh !  eiribh,  &c. 

C'uin  a  bha  breacan-na-guaile  air  cladhaire  ? 

'S  c'uin  a  bha  boineid  na  geal-ite  air  tràill  ? 
Duais-bhrath  an  nàmhaid  cha  cheannaicheadh 
a  daors'  iad — 
"  Dìleas    gu    deireadh,"    b'e    meirghe    nan 
Gàidheal. 

A  DhomhnuiU  Chlann  Ailein, 
'S  a  Dhomhnuill  nan  Eilean, 

'Lochial,  's  A  Mhic  Shìmi,  's  A  Ghranndaich 
Shrath-speidh, 
Thigibh  thar  mhullaichean, 
Seallaibh  gu  duineil  dhuinn 

Clanna-nan-Gàidheal  ri  guailibh  a  cheile. 

Eiribh  !  èiribh,  a  Chlanna  nan  Gàidheal ! 

Sean  fhir  's  oig-fhir,  thigibh  's  gach  ceàrn; 
Eireadh  Tìr-mòr !  's  tionaiKbh  Eileinich  ! 

Tarr'ngibh  an  claidheamh  'sa  chath  air 
son  Tearlaich ! 

BROSNACHADH  NA  GAIDHLIG. 

FREAGAIRT    DO    lEOSAPHINA   MAIRI    Nl'    MHIC 
RAONUILL. 

Taing,  taing  dhuit,  a  Mhairi  Nic-Dhomhnuill, 
Gur  math  'bha  do  chlarsach  an  gleus 

'Nuair  sheinn  thu  a  molladh  na  GaidhUg, 
'S  duthaich  nan  iomadh  deagh-bheus. 

An  canan  bu  chaomh  le*  r  sinnsir, 

An  canan  is  docha  leinn  f  hin ; 
An  canan  bu  tric  a  chur  gniomhan 

Nan  armun  air  clarsach  na  ghnn. 

An  leigeamaid  nis  leithe  caochladh 

Air  iarrtas  muinntir  nan  Gall  ? 
Gach  cuimhneachan  b-ait'  leinn  bhi  g-eisdachd 

Am  bi  iad  dhuinn  tuilleadh  air  chall  ? 

'San  t-samhradh  bi'  oiteigean  cubhraidh 
Fo  *n  anail,  roimhe  dhuiUeag  nan  craobh, 

A  g-innse  mu'n  speis  tha  mu  chuairt  dhaibh, 
'S  mu'n  t-slainte  tha  'n  duthaich  an  fhraoich. 

Bi'  cronan  nan  allt  mur  a  b'  abhaist, 

A  seinn  mu  na  laithean  'o  chian ; 
'S  eunlaith  nan  geugan  a  bardachd 

Mu'n  sealleadh  is  boidhche  fo'n  ghrian. 

Bi  an  seobhrach  's  an  neonain  a  comhdach 
Nam  bruachagan  boidheach  a  rist', 

'S  Nadur  le  aighear  's  le  solas 
A  toileachas-inntinn  a  g-inns'. 

Ach  cait'  'bheil  na  gillean  a  b'  abhaist 
'Bhi  comhnuidh  air  srathan  nan  glinn  ? 

A  sheinnidh  na  h-orain  Gaidhlig, 

'S  bu  dhoigheil  a  thogadh  nam  fuinn  ? 


'S  banarach  donn  nam  buaile, 

An  oigh  bu  chridheile  ceum, 
C 

A  dhusgadh  a  mhaduinn  le  duanag? — 
O  !  caite  an  deach  Clanna-nan-Gaidheal. 

Am  beagan  th'  air  fhagail  's  an  tir  dhiubh, 
Cha  lid  dhaibh  ach  fasan  nan  Gall — 

De  'n  Bheurla — cha  d'  f  huair  iad  dhi  moran ; 
'S  tha  cuid  de  'n  a  Ghaidhlig  air  chall. 

Ma  thig  fear  a  nis  ort  air  Cheilidh, 

'San  'their  e— "  tha  Change  anns  an  «/>," 

"Ah,  welly  nach  eil  breeze  orra  'Ruaridh," 
Air-neo  ..."  nach  an  ann  tha  ^nfine  day^ 

Ach  eiribh  'nis,  fhearaibh  na  Gaidhlig, 

'S  togaibh  a  bratach  an'  ard, 
'S  esan  nach  cuideach  na  cas  sinn — 

A  mach  e  a  cuideachd  nam  bard ! 

lochnagArr. 

Air  falbh  le  gach  cèin-bhlàth,  's  ròsan  a'  ghàraidh, 
Biodh  muinntir  na  sòghalachd  'gan  gabhail  fo'm 

miann, 
Thoir  dhomhsa  an  garbh-chrìoch  's  an  sneachd 

ann  a'  laidhe, 
Ma  tha'n  t-saorsa  's  an  gaol  ann  bu  dual  bhi  o 

chian. 
A  Ghàidhealtachd  !  A  Ghàidhealtachd  's  caomh 

leam  do  bheanntan, 
Ged  's  fiadhaich  tha'n  soirbheas  a'  sguabadh  am 

bàrr ; 
Ged  's  fuaimneach,  neo-shàmhach,  na  h-uillt  tha 

'nad  ghleanntan, 
O  !  mhiannaichinn  fuireach  ri  taobh  Lochnagàrr. 

'S  ann  an  sin  rinn  mi  siubhal  ann  an  grinn- 

làithean  m'  òige, 
B'i  a'  bhoineid  mo  churachd,  b'e'm  breacan  mo 

chleòc, 
Air  na  suinn  rinn  ar  fàgail  bha  m'inntinn  a* 

còmhnuidh 
'S  mi  'g  imeachd  gach  latha  mu  stùcan  a'  cheo ; 
Cha'n  iarrainn  gu  tilleadh  gu  beul-dubh  na  h- 

oidhche. 
'Nuair  chuireadh  na  reultan  an  soillse  'san  adhar, 
Mo  dhèidh  air  a  togail  le  sgeulachdan  aosda 
'Bha   air   inns'   leis    a'    mhuinntir    tha    taobh 

Lochnagàrr. 

A  thaibhsean  nan  laoch!    nach   cuala  mi   'ur 

glaodhaich 
Ag  èiridh  air  anail  na  gaoith  anns  a'  ghleann  ? 
Gu  deimhin  tha  spioraid  nan  gaisgeach  a'  siubhal 
'S  a'  marcachd  nan  speuran  'an  dùthaich  nam 

beann. 
Ri  taobh  Lochnagàrr,  am  measg  dùbhlachd  's 

gaillionn, 


THEANGAICHTE.  37 

Tha'n  Geamhradh  a'  riaghladh  gach  ni  a  tha 

làthair, 
'S   na   neultan  a'  cuairteachadh   riochdan   mo 

shinnsrean 
'Tha  'tàmh  am  measg  dhoireannan  dubh  Loch- 

nagàrr. 

Gun  sealbh,  ged  bu  treun  sibh ;  mo  chreach ! 

nach  d'thug  bruadar 
Dhuibh  fios  gu'n  d'rinn  buaidh  sibh  a  thrèigsinn 

'san  àm  ? 
Mo  thruaigh !  an  robh  'm  bàs  dhuibh  'an  dàn 

aig  Culodair, 
*S  gun  a  bhuaidh  leibh  'sa  chàs,  dh'  aindeoin 

euchdan  'ur  lann  ? 
Gidheadh  tha  sibh  sona  'sa  chadal  nach  dùis- 

gear— 
'S  sibh  a'  tàmh  le'r  sinnsir  'an  uamhan  Braigh-mhàr ; 
Mac-Talla    nan    creag   a'   toirt    freagairt   do'n 

phiobaireachd 
'Tha  'luaidh  air  bhur  euchdan  ri  taobh  Lochna- 

gàrr. 

Tha  ùin  air  a  ruith,  Lochnagàrr,  o'n  a  thriall  mi, 
'S  tha  ùin  ri  dhol  seachad  m'am  faic  mi  thu  rìsd, 
Ach  ged  a  rinn  Nàdur  do  bhlaìthean  a  mhiUeadh, 
Cha'n  f  haic  mise  àite  cho  docha  leam  f  hìn ; 
A    Shasuinn,    tha    d'àiUeachd    ro-chiùin    agus 

sàmhach 
Do'n  f  hiilran  rinn  siubhal  thar  bheanntainnean 

àrd, 
Thoir  dhomhsa  na  creagan  nach  lèir  domh  's  na 

smùidean 
'Tha  'froiseadh  nan  sguran  os  ceann  Lochnagàrr. 

AN   SEAN   TIGH. 

An  sean  tigh,  an  sean  tigh, 
Cho  beag  's  gu  robh  gach  ni, 

Cha  d'thugainn  gaol  an  t-sean  tigh 
Air  lùchairt  mhòr  an  righ. 

Bu  mhor  am  bàigh  's  an  càirdeas  'bha 

'San  t-sean  tigh  taobh  na  tràigh, 
Bu  tric  a  mhir  's  a  mhànran  mi 

Le  companaich  an  àigh  ; 
'S  an  dùthchas  sin  nach  geill  gu  bràth 

Do  ni  a  tha  fo'n  ghrein, 
Gum  beil  e  'meudachadh  's  a'  fàs, 

'S  mi  siubhail  an  dùthchaibh  cein. 

An  sean  tigh,  &c. 

Bu  chridheil  fuaim  na  gàireachdaich 
'S  sinn  'ruith'n  deoghaidh'n  àirc, 

Taobh-chùil  'ga  chur,  's  taobh-thall  'ga  chall, 

Ag  iomain  anns  a'  phàirc ; 
"  Suas  i  'bhalaich  ! "  's  "  a  stigh  i  nis  ! " 

'Ga  eigheach  àrd  ar  cinn ; 
Na  bu  deidheil  air  cath  a  chur 

Cha  b'  urrainn  'bhith  na  sinn. 

An  sean  tigh,  &c. 

Ach  dh'fhalbh  a  nis  na  sòlasan 

Bha  againn  anns  a'  ghleann, 
An  sean  tigh — tha  e  ònrachdach, 

Na  càirdean — tha  'd  air  chall ; 
Tha  feidh  's  caoraich  bhàn  a  nis 

Air  sHabh  nan  laogh  's  nam  bò, 
'S  banarach  nam  buaile — 

Cha  chluinnear  i  n'  is  mò. 

An  sean  tigh,  &c. 

O,  'sann  mar  sin  a  dh'fhalbhs  bhuainn 

Gach  sòlas  òg  a'  chridhe, 
Gach  ni  tha  dhuinn  n'is  luachmhoire 

'Gar  fàgail  anns  an  strì ; 

Ach  eadhon  mar  na  neòineanan 
'Sa  Gheamhradh  'toirt  'nar  cuimhn' 

An  Sarahradh  lusach,  crann-bhoidheach, 
Bi'dh  cuimhn'  na  h-òige  dhuinn. 

An  sean  tigh,  &c. 

NA  FAIGHNICH  DH'  lOM  AN  CAOMH 
LEAM  THU. 

Na  faìghnich  dh'ìom  aa  caomh  leam  thu, 

Ach  faighnich  e  dhìot  f  hein, 
Cha  leig  mi  leis  sin  innseadh  dhuit, 

Oir  's  math  is  eòl  dhuit  fhein. 

O,  na  bi  'g  amharc  cho  geur  orm, 
Cha  teagamh  leat  mo  ghràdh, 

Tha  fios  gu'm  beil  mi  dìleas  dhuit — 
'S  cha  leig  mi  leis  a  ràdh. 

Na  faighnich  dh'lom,  &c. 

Cha  chòir  dhuit  blàths  na  meud  mo  ghaol 

A  dhearbhadh  air  son  spòrs, 
Ma's  caomh  leat  mi,  na  biodh  do  shùil 

Le  amharus  air  mo  thòir. 

Na  faighnich  dh'ìom,  &c. 

Na  faighnich  dh'lom  an  caomh  leam  thu, 

Ach  faighnich  e  dhìot  fhein, 
Cha  ruig  mi  leas  sin  innseadh  dhuit, 

Oir  's  math  is  eòl  dhuit  fhein. 

CO   AS   A   THAINIG   THU. 

Co  as  a  thainig  thu,  'llle  an  f  hèile-bhig, 
Nuas  a  tir  Athol  no  bruaichean  a'  Gharraidh  ? 
Am   fac   thu    na    gillean   's  a'   gheal-ite   'nam 

boineidean 
A'   fàgail  an  dachaidh  's   a'  leanailt   Prionns' 

Tearlach  ? 

Leanainn  thu,  leanainn  thu,  cò  e  nach  leanadh 

thu? 
*S  mòr  thug  thu  rùn,  's  a  chuir  thu  i!iidh  umainn, 

a  Thearlaich ; 
A  Thearlaich,  a  Thearlaich,  cò  e  nach  leanadh 

thu? 
Mac  an  deadh   athair  thu  's  righ  Clann-nan- 

Gàidheal ! 

Cha'n'eil  agam  ach  aon   mhac,  Domhnull   òg 

fearail, 
Ach   ged  a  bhiodh   deich  ann   b'e  'n   ceann 

Gleanna-Garraidh ; 
Slàint'  do  Mhac  Dhomhnuill  's  an  gaisgeach 

Clannraonuill, 
Gur  iadsan  na  fiùrain  a  sheasadh  le  Tearlach. 

Leanainn  thu,  &c. 

Sios  troimh  'n  Ghalltachd,  sios  le  gach  dubh- 

Ghall  dhiu, 
Fhior  Chlann-nan-Gàidheal,  sgriosaibh  's  gach 

ceàrn  iad ; 
A  Dhomhnuill  's  a  Raonuill,  dearbh  an  claid- 

heamh-mòr 
Tarsuinn  air  amhaichean  nàmhaideanThearlaicb. 

Leanainn  thu,  &c. 

BOINEIDEAN   GORM   DHUN-DI. 

Aig  coinneamh  nam  morairean  bha  Ceannard 

nan  Gaidheal, 
'S  labhair  e  gu  duineil — "  Gach  fear  anns  am  beil 
Gaol,  meas,  agus  dìlseachd  d'a  dhùthaich  's  d'a 

rigb, 
Leanadh  e  boineidean  gorm  Dhun-dl. 

Thig,  lìon  dhomh  mo  chupan, 
Thig,  lìon  dhomh  mo  chuach, 

'S  gu'n  òl  sinn  deoch  slàinte 
Righ  Seumas  nam  buadh, 

'S  gu  buaidh  na  gu  bàs, 
Le  cathlachd  ar  righ, 

Leanaidh  sinn  boineidean  gorm  Dhun-di. 

Ma  tha  morairean'anSasuinn  a  tharruingeaslann. 
Tha  gaisgich  nach  meath  iad  'an  Dùthaich-nam- 
Beann ; 

Tha  taghadh  nan  daoin'-uaisle  ann,  tri  mllle  's 

a  trì, 
'S  leanaidh  iad  boineidean  gorm  Dhun-dì. 

Thig,  lion,  &c. 

Gu  garbh-chrloch  nam  beanntan,  O  biodh'maid 

a'  triall, 
Mu'n  gèill  mi  do  nàmhaid  cha'n  èirich  a'  ghrian ; 
'S  crithibh,  a  gharlaoich,  oir  dh'  aindeoin  'ur 

cridhe 
Cha    bhuadhaich    sibh   air    boineidean    gorm 

Dhun-dì. 

Thig,  lìon,  &c. 

THA'M   BÀTA   'SIUBHAL. 

Tha'm  bàta  'siubhal,  tha'm  bàta  'siubhal, 

'S  astar  as  a  dèigh ; 
'S  mòran  buaidh  le  bàt'  mo  luaidh 

'S  a  sgioba  làidir  treun. 

O,  guidheam  soraidh  leis  a'  bhàt' 

'S  na  fir  'th'  aig  na  ràimh ; 
Do  bhàt'  mo  luaidh  'bhi  làidir,  luath, 

'S  na  fir  a  bhi  gun  phràimh. 

Tha  'm  bàta,  &c. 

Bu  tric  'rinn  i  an  giùlan  roimhe, 
'S  fear  air  ceann  gach  ràmh ; 

De'n  sgadain  ùr  a  Bun-Loch-Uirn 
Bu  tric  a  fhuair  iad  làn. 

Tha  'm  bàta,  &c. 

O,  faicibh  nis  am  bàt'  na  deann, 

'S  Cailean  aig  an  stiùir ; 
'S  math  an  dìot  e  air  son  clann — 

Buntàta  's  sgadan  ùr. 

Tha  'm  bàta,  &c. 

'Nuair  dh'  fhàsas  sinne  lag  le  aois, 

'S  a  chiaras  ceann  ar  là, 
Nì  lan,  Dòmhnull,  's  Ciorsdan,  sin 

Ar  cumail-sa  gu  blàth. 

Tha  'm  bàta,  &c. 


D 

MÀIRI   GHÀIDHEALACH. 

Gach  bruach,  's  gach  sruth,  a  tha  mu'n  cuairt 

Do  chaisteal  àrd  Mhontgomerie, 
O,  guidheam  dhuibh  gach  crann  fo  bhlàth, 

'S  'ur  n-uisgeachan  gu  glan  a  ruith ; 
'N  'ur  measg-sa  's  tràth  nì  'n  Samhradh  taoghal, 

'S  'n  'ur  measg-sa  's  fhad  a  chèilidh, 
Oir  'sann  ri'r  taobh  ghabh  mis'  gu  caomh 

Mo  chead  le  Màiri  Ghàidhealach. 

Bu  bhòidheach  flùr  a  bheatha  ùr, 

'S  bu  chùbhraidh  blàth  an  draighionn, 
'Nuair  'theannaich  mi  mo  ghaol  ri'm  chridhe 

Fo  sgàile  dluth  nan  geugan ; 
Air  sgiathan  aingUbh  shiubhail  gach  uair, 

Gun  ihios  domh  fhèin  's  do  m'  eudail. — 
Bu  dhomhsa  faoin  an  saoghal  's  a  mhaoin 

'N  coimeas  ri  Màiri  Ghàidhealach. 


I 

4 

Le  iomadh  bòid  's  brìodal  blàth 

Gu'n  d'  dhealaich  mise  's  m'  eudail, 
'S  a'  gealltainn  'coinneachadh  gun  dàil, 

Ghabh  sinne  cead  le  chèile  ; 
Ach  thus',  a  Bhàis,  gun  truas  'nad  ghnùis, 

Gu'n  d'  ghabh  thu  tràth  dhuit  fhein  i, 
Oir  's  fuar  an  ùir,  's  is  uaine  'm  fòd, 

Os  ceann  mo  Mhàiri  Ghàidhealach. 

O,  's  bàn,  bàn  'nis,  na  bilean  ruit' 

Bu  tric  a  rinn  mi  pògadh, 
'S  dùint'  gu  bràth  na  sùilean  blàth 

A  dh'  amhairc  cho  gaolach,  còir  orm ; 
A'  crionadh  anns  an  duslach  fhuar 

An  cridh'  dha'n  robh  mi  gle-thoigheach, 
Ach  mairidh  ann  am  chòms'  ri  m'  bheò 

Mo  ghràdh  do  Mhàiri  Ghàidhealach. 


$2  DAIN   EADAR 


BRUAICHEAN   NA   LOMHAIN. 

Air  a'  bhruaich  bhòidheach,  's  na  cnuic  ghorm 
uain', 
Far  's  fhaide  soills'  na  grèin  a'  còmhnuidh, 
Chaith  mise  iomadh  latha  comhla  ri  mo  ghràdh 
Measg     bhruaichean    gorm-bhoidheach     na 
Lòmhain. 

Ged  ghabhas  mis'  am  frith-rathad,  's  thusa  'n 
rathad  mòr, 
Bi'dh  mise  'sa  Ghàidhealtachd  an  toiseach ; 
Ach  tha  trioblaid  's  tuireadh  agus  cridheachan 
bhrùite 
Measg    bhruaichean    gorm-bhoidheach     na 
Lòmhain. 

Mar  dhealaich  gu'n  coinnich  sinn  thallad  'sa 
ghleann, 
Fo  shoillse  na  gealaich  cho  bòidheach. 

S  chì  sinD  air  gach  taobh  cnuic  ghorm  tir  an 
fhraoich, 
'S  iad  ag  èiridh  air  gach  taobh  do  Bheinn 
Lòmhain. 

Thig  blàth  air  lus  an  raoin,  seinnidh  eoin  le 
caithream  gaol, 
'S  bi'dh  siubhal  frith  nam  beann  aig  damh  na 
cròice ; 
Ach  dha'n  chridhe  tha  briste,  brùite,  cha  tig 
Earrach  as-ùr 
Do  bhruaichean  gorm-bhòidheach  na  Lòmhain. 

COMUNN    SIORRAMACHD    INBHIRNIS 

ANN   AN   LUNNUIN. 

Tionailibh  'lllean  Inbhirnis 

O  gach  srath  's  gleann, 
'S  gu'n  dean  sinn  luaidh  le  toil  's  an  uair 

Air  làithean  grìnn  a  bh'  ann ; 
Gu  seinn  sinn  duan  do  thir  nam  bruach 

Far  'm  bheil  an  raineach  'fàs, 
Na  doirean  dlùth,  na  lusan  ùr, 

'S  na  h-uillt  a  ruith  gu  tràigh. 

Sid  air  tìr  nara  pìob  's  nam  beann, 
Am  breacan  's  cainnt  nam  buadh, 

'S  guidheam  fortan  do  gach  fear 
A  Inbhirnis  mu-thuath. 

'S  na  làithean  fada,  fad'  o  chèin, 
Air  sUabh  nam  beanntan  àrd 

Bha  Clann  nan  Gàidheal  'nam  breacan-guaill' 

Gu  tric  air  tòir  an  nàmh  ; 
'S  'nuair  dh'  f  heuch  an  Ròimh  an  neart  'sa 
chath) 

Mar  chuala  sibh  'san  sgeul, 
Fhuair  i  an  rèis  gu  cruaidh  'na  dèigh 

Le  mòr-lann  Clann  nan  Gàidheal. 

Sid  air  tìr  nam  pìob,  &c. 

Cha'n'eil  ri  faotuinn  mic  cho  treun, 

Oir  b'iad  a  dh'  èirich  suas 
Le  Ceann  nan  Greumach  anns  na  blàr ; 

'S  a  ghabh  air  Tearlach  truas. 
An  Sasuinn  thog  iad  Bratach  ùr, 

'S  an  Eaglaisbhric  maraon, 
Cho  fad  's  a  mhair  an  dòchas  sin 

Aig  Blàr  Chulodair  'dh'  aom. 

Sid  air  tìr  nam  pìob,  &c. 

Cha'n'eil  an  eachdraidh  an  t-saoghail 
'An  chù  a  bheir  orr'  bàrr — 

Na  gilleaa  calma  'chuir  an  ruaig 
Le  Tearlach  anns  a'  bhlàr. 

'S  guidheam  nis  gu'm  bì  an  clann 
'An  ceuman  còir  na  sìth, 

Cho  dèidheach  air  an  cHù  's  a  bha 
An  sinnsear  anns  an  strì. 

Sid  air  tir  nam  pìob,  &c. 


J 

MO   DHUIN'-EIGIN. 

Och,  O  !  mo  chrì,  's  cha'n  fhaod  mi  inns' 

Ged  tha  e'n  geall  air  duin'-eigin, 
Dheanainn  caithris  fad  na  h-oidhche 
Air  sgàth  mo  dhuin'-eigin, 

O  !  hei,  mo  dhuin-eigin, 
O  !  hì,  mo  dhuin'-eigin, 
Shiubhlain-sa  an  saoghal  mu'n  cuairt 
Air  sgàth  mo  dhuin'-eigin. 

Gach  ni'  nì  soills'  air  gaol  gun  fhoill 

O  !  soillsichibh  air  duin'eigin, 
Bho  h-uile  cunnart  cum  e  saor 

'S  thoir  dhomh  air  ais  mo  dhuin'-eigin. 
O  !  hei,  mo  dhuin'-eigin, 
O  !  hì,  mo  dhuin'-eigin, 
Dheanainn-sa  gach  ni — ciod  e 
Nach  deanainn  air  son  duin'-eigin. 

THA    MO    CHRIDHE    'SA 
GHÀIDHEALTACHD. 

Tha  mo  chridhe  'sa  Ghàidhealtachd,  mo  chrì 

'san  taobh-tuath, 
A'  ruith  damh  na  cròice  's  an  earb  chasan-luath; 
A'  ruith  damh  na  cròice,  le  mial-chon  a  strì — 
Tha  mo  chridhe  'sa  Ghàidhealtachd  's  gach  àit 

'am  bi  mì. 

Mo  chead  leat,  a  Ghàidhealtachd !  mo  chead  an 

taobh-tuath, 
Dùthaich  nan  gaisgeach  's  dùthaich  nam  buadh ; 
Cia  b'àit  'nì  mi  còmhnuidh,  gu  deireadh  mo 

shaoghail — 
Dùthaich  nam  beanntan,  'si  dùthaich  mo  ghaoil. 

Mo  chead  leis  na  beanntan  's  an  sneach^ir  am 

bàrr, 
Mo  chead  leis  na  srathan  'san  Earrach  fo  bhàrr; 

Mo  cheadsa  le  coille  na  gèig-doire  dlùth, 
Mo  cheadsa  le  luath-shruth  nan  tuiltean  's  nan 
smùid. 

Tha  mo  chridhe  'sa  Ghàidhealtachd,  mo  chrì  's 

an  taobh-tuath, 
A'  ruith  damh  na  cròice  's  an  earb  chasan-luath; 
A'  ruith  damh  na  cròice,  le  mial-chon  a  stri — 
Mo  chrì  anns  a'  Ghàidhealtachd  cia  b'àit  'am  bi 

mi. 

AN   TÈID   THU   D'  NA   H-INNSEAN, 
A   MHÀIRI? 

An  tèid  thu  d'  na  h-Innsean,  a  Mhàiri, 
'S  am  fàg  thu  Tìr-nam-beann  ? 

An  tèid  thu  d'  na  h-Innsean,  a  Mhàiri, 
A  null  thar  chuantan  leam  ? 

O !  's  milis  na  measan  tha  'fàs  ann, 
Na  h-ùbhlan  air  bàrr  nan  gèig, 

Ach  cha'n'eil  ni  anns  na  h-Innsean 
A  ghabhainn-sa  romh  'd  f  hèin. 

Bhòidich  mi  air  Neamh  do  Mhàiri, 

Bhòidich  mi  dh'i  air  gach  ni, 
Agus  O  !  gu'n  dean  Neamh  mo  mhealladh 

Ma  mheallas  mise  ì. 

Thoir  dhomh  do  ghealladh,  a  Mhàiri, 
O  !  thoir  dhomh  do  làmh  gheal  chaomh  ; 

Thoir  dhomh  do  ghealladh,  a  Mhàiri, 
Mu'm  fàg  mi  dùthaich  mo  ghaoil. 

O  !  thug  sinn  ar  gealladh,  a  Mhàiri, 
Gu  toileach  ri'r  gaol  gu'n  d'ghèill, 

'S  mallaicht'  gu'm  biodh  an  ni  sin 
'S  an  uair  nl  ar  sgaradh  bho  chèil'. 

An  tèid  thu  d'  na  h-Innsean,  a  Mhàiri, 

'S  am  fàg  thu  Tìr-nam-beann  ? 
An  tèid  thu  d'  na  h-Innsean,  a  Mhàiri, 

A  null  thar  chuantan  leam  ? 

THIG  A   STIGH   FO   MO   BHREACAN. 

Thig  a  stigh  fo  mo  bhreacan 

Tha'n  oidhche  muigh  fuar, 
Tha'n  cathadh  a'  froiseadh 

Mu  chuairt  do  gach  tùr ; 
Thig  a  stigh  fo  mo  bhreacan 

'S  dean  suidhe  'am  ghlac-thaobh, 
Tha  àit  ann  do  dhithis — 

Creid  mise,  mo  luaidh. 

Thig  a  stigh  fo  mo  bhreacan 

'S  gu'n  glèidh  mi  thu  'n  tràth 
'Bhios  fuarachd  na  gaiUinn 

A'  sguabadh  an  làr'; 
Thig  a  stigh*fo  mo  bhreacan 

'S  a  dh'  aindeoin  mi-fhortan 
Le  fìor-ghràdh  mo  chridhe 

Gu'n  cum  mi  thu  blàth. 

Thig  a  stigh  fo  mo  bhreacan 

Mo  chaomh  chailin  òg, 
Bheir  mise  dhuit  fasgadh 

Bho  dhlorras  an  lò  ; 
Thig  a  stigh  fo  mo  bhreacan 

'S  fuirich  leam  tacan, 
Cha'n  iarr  mi  air  ais  bhuait 

Ach  millseachd  do  phòig. 

CRUINNEACHADH   NAM  FINEACHAN. 

Cruinnichibh  !  Cruinnichibh  !  Eireadh  gach  fear 

agaibh ! 
Cruinnichibh,  'lllean  nan  srath  's  nan  gleann ; 
Gualann   ri   gualann,  'n   'ur  srathan   's  'n   'ur 

gUnneachan, 
Togaibh  am  Bratach  do  Dhùthaich-nam-Beann ! 

Nochdaibh  do'n  t-saoghal  bhur  stuth, 

Cluinneadh  e  nis  bhur  guth, 
Còirean  bhur  n-iarratais,  ceartas  bhur  n-fheum  ; 

Esan  nach  cui^ich  leibh 

Fàgaibh  gun  chuideachd  e, 
Cuiribh  a  mach  e  à  comunn  nan  treun. 

Cruinnichibh  !  Cruinnichibh  !  &c. 

Cluinnibh  e !    Cluinnibh  e  !    gairm-chath  nam 

flneachan  ! 
Caismeachd  na  pìobaireachd  air  anail  na  gaoith 
Ag  èiridh  gu  tìreil,  's  a  dìisgadh  nam  firichean ; 
'Lìonadh  le  eagal-nan-àrmunn  gach  aoidh. 

Cumaibh  air  aghaidh  'nis 

Treun-sìol  nan  ceatharnaich  ; 
Sean  agus  òg  agaibh,  leanaibh  ri  chèil'. 

Dileas  d'ur  sinnsir 

'S  aonaicht'  le  chèile  sibh, 
Cha'n'eil   'san   t-saoghal  'bheir  buaidh   air   na 
Gàidheal. 

Cruinnichibh  !  Cruinnichibh  !  Eireadh  gach  fear 

agaibh ! 
Cruinnichibh,  'lllean  nan  srath  's  nan  gleann ; 
Gualann  ri  gualann  'n  'ur  srathan  's'n'ur  ghnnea- 

chan, 
Togaibh  am  Bratach  do  Dhùthaich  nam  Beann ! 

AM   FRAOCH   FO   BHLÀTH. 

Biodh   pròis  air   na  Deasaich   mu'n   liosan   fo 

bhlàth, 
An  achaidhean  bòidheach  cho  còmhnard  's  cho 

rèidh. 
Ach  gu  bràth  seinnidh  mis'  mu  na  lusan  tha  'fàs 
Ann  an  dùthaich  nan  garbh-chrioch  'n  Albainn 

nan  treun ; 
Tha  againne  neòinean  nam  bruach  mar  ac'  f  hèin, 
Tha'n  t-seobhrach  a'  fàs  dhuinn  cho  math  's  a 

th'  aig  càch, 
Ach   a  dh'  aindeoin  an  cridhe  cha  seall  iad 

dhuinn  seud 
Cho   bòidheach  ri   fraoch   nan  àrd-bheann   fo 

bhlàth. 

Ged  shiubhlainn  thar  chuantan,  's  ged  chilhinn 

gach  ceàrn, 
Cha'n'eil  ann  ri  fhaotuinn  àit'  eile  fo'n  ghrèin 
An  coimeas  ri  Gàidh'ltachd  na  h-Alba,   no  's 

fheàrr 
A   leighseadh   mo   shlàinte   's   a    thogadh   mo 

cheum ; 
Tha  gaol  agus  caoimhneas  a'  tàmh  ann  le  chèil', 
Tha  suairceas  's  càirdeas  'nan  nàdur  a'  fàs ; 
'S  cha'n'eil  ann  ri  f  haotuinn  'an  dùthchannan  cèin 
Cho  bòidheach  ri  fraoch   nan   àrd  bheann  fo 

bhlàth. 

DUTHAICH    NAN   NAOMH. 

Tha  ciaradh  mo  là  'nis 

Mar  cithean  sneachd  's  'an  aiteamh— 

Tha  mise  a'  siubhal 

Gu  Dùthaich  nan  Naomh. 

Cha'n'eil  cràdh  no  bròn  'n  sin, 
Cha'n'eil  gort  no  leòn  'n  sin, 
Cha'n'eil  aon  dhroch  là  ann 
An  Dùthaich  nan  Naomh. 

Ciad  soraidh  leat  an  trath-sa, 
Tha  'n  saoghal  so  briute,  crathta, 
Ach  ni  sinn  coinneamh  f  hathast  ann 
An  Dùthaich  nan  Naomh. 

Tha  'r  leanabh  gaol  an  sin,  a  Shin, 
Bu  bhoidheach,  math  a  naoidhean  i ; 
'Us,  O  !  bu  ghort  'n  uair  dhalbh  i 
Do  Dhùthaich  nan  Naomh. 

Ach  teirigidh  eadhon  bron,  a  Shin, 
'Us  thig  an  aoibhneas  mhor  's  an  tim 
Nach  teirig,  'n  uair  a  chi  sinn  i 
An  Dùthaich  nan  Naomh. 

O  !  cum  do  mhisneachd  làidir, 
Cha'n  fhad  gu  ceann  do  làth'-sa, 
'S  cuiridh  mis'  ort  fàilte 

Gu  Dùthaich  nan  Naomh. 

MAIRI 
BHOIDHEACH   EARRAGHAIDHEAL. 

O,  chuala  mis'  an  smeoraich 

A  seinn  a  h-oran  gaol 
'S  mhadainn  chèit,  's  an  driuchd  air 

Bhar  nan  rosan  caomh ; 
Ach  rinn  guth  bu  mhils'  mo  thogail 

An  am  ciuin  an  fheasgair  ur, 
Agus  'chuinam  suil  bu  bhoidhche 

Na  bha'n  driuchd  air  bhar  an  fhlur, — 
B'e  do  ghuth,  mo  Mhairi  laghach, 

Agus  t-fhiamh  mar  dhears'  an  reul', 
Rinn  an  saoghlsa  dhomhs'  na  Pharras, 

'Mhairi  bhoidheach  Earraghaidheal. 

Ged  a  chaochladh  ceol  do  ghuth,  's 
Ged  a  dh'  fhasadh  fann  do  shuil, 

Ged  a  dh'  fhalbadh  sunnd  do  cheum, 

'S  a  'chailleadh  d'  f  halt  a'  ghrèin-dhreach  ur, 
Bidh  thu  dhomhsa  mar  bu  dual  dhuit, 

An  te  's  caomh  's  grinnidh  'h-ann ; 
Ged  a  thug  mi  speis  do  t-aiUeachd, 

Cha  b'  ann  do  sin  a  mhain ; 
Dhearbh  mis'  do  chridhe,  a  Mhairi, 

'S  b'e  a  mhathais  dha'n  do  gheiU 
Mo  ghradh,  'nuair  f  huair  mi  coir  ort, 

'Mhairi  bhoidheach  Earraghaidheal. 

THA   GRUAIDH   MO   RUIN-SA   MAR 
AN   ROS. 

Tha  gruaidh  mo  rùin-sa  mar  an  ròs 

'Nuair  's  boidhche  i  fo  bhlàth, 
'S  tha  guth  mo  rùin  mar  ceol  nam  port 

Air  na  teudan  's  binne  'thà ; 
Tha  thu  cho  grinn,  mo  rìbhinn  chaomh, 

'S  tha  meud  mo  ghaol  cho  blàth 
'S  gu'm  mair  e  gus  an  traigh  an  cuan, 

Sìor  dhol  a  mheud  gach  là. 

'S  gu'm  mair  e,  &c. 

Gu'm  bi  gach  cuan  'na  thalamh  chruaidh, 
'S  gach  creag  le  teas  na  grèin' 

A'  ruith  gu  neo-ni — 's  gus  an  uair 
'N  d'  thig  ceann  an  t-saoghail  f  hèin ; 

Ach  soraidh  leat  an  tràths',  mo  luaidh, 

O,  soraidh  leat  an  tràths'  ! 
Thig  mise  rìsd  g'ad  amharc,  a  luaidh, 

Ged  b'ann  'n  ceann  mìle  là. 

Thig  mise  rìsd,  &c. 

A'   GHAIDHEALTACHD,   A' 
GHAIDHEALTACHD ! 

A'  Ghàidh'ltachd !   A'  Ghàidh'ltachd,  bu  toigh 

leam  'sari  àm 
'Bhi  'siubhal  nam  frìthean  'an  Dùthaich-nam- 

beann ; 
Ged's  corrach  a  stùchdan  's  ged  's  lom  iad  gu'm 

bàrr, 
Mo  chridh'-sa  o'n  Ghàidh'ltachd  cha  dhealaich 

gu  bràth. 

A  Ghàidh'ltachd  !  A  Ghàidh'ltachd,  tha'n  cridhe 

tha  'nam  chom 
Ag  èiridh  gach  uair  'nì  do  chuimhneachadh  leam; 
Do  chreagan,  do  lochan,  's  do  bheanntainnean 

àrd 
Bho   'm   chuimhne   's   bho   'm   chridh'-sa   cha 

dhealaich  gu  bràth. 

'Sa  Ghàidh'ltachd,  'sa  Ghàidh'ltachd,  gu  h-àrd 

ann  an  gleann, 
Dh'  àraicheadh  mis'  ann  am  bothan  beag  gann, 
'S  chi  mi  mo  mhàthair  'nam  thaobh-smuain  's  i 

'g  ràdh, 
"  Thig  air  d'ais,  a  Dhòmhnuill,  's  na  fàg  mi  gu 

bràth." 

A'  Ghàidh'ltachd  !  A'  Ghàidh'ltachd,  tha  slàinte 

'san  tìr, 
'S  tha  gaol  agus  saorsa  a'  còmhnuidh  's  gach 

cridhe, — 
Taghadh  nan  òigear  agus  oighean  an  àigh ; 
O  !    mhiannaichinn  fuireach  'sa  Ghàidh'ltachd 

gu  bràth. 

THIGIBH   A   CHLANN   DOMHNUILL. 

Thigibh  a  Chlann  Dòmhnuill, 

Cha'n'eil  ann  cho  treuna  ribh, 
Thigibh  a  Chlann  Dòmhnuill, 

'S  honmhor  càs  a  dh'f  heumas  sibh  ; 
Thigibh,  thigibh,  thigibh, 

Dearbh  gu'm  beil  sibh  fìor, 
Thigeadh  sHochd  nan  gaisgeach 

A  Eileinean  a'  chuain-an-iar. 

Thigibh  a  Chlann  Dòmhnuill, 

Togaibh  bratach  ùr  nan  leòmhainn, 
Thigibh  a  Chlann  Dòmhnuill, 

Seasaibh  dìleas  mar  bu  chòir ; 
Thigibh,  thigibh,  thigibh, 

O  Lochabair  nam  beànn  àrd 
A  Gleann  Garraidh  's  Cnoidart — 

Na  chaidh  fhàgail  dhibh  's  an  àit. 

Thigibh  a  Chlann  Dòmhnuill, 

'S  leibhse  suaicheantas  an  fhraoich, 
Togaibh  e,  Chlann  Dòmhnuill, 

'S  leanaibh  dlùth  ri  cliù  nan  laoch ; 
Thigibh,  thigibh,  thigibh, 

O  Loch  Morthir  's  Earraghaidheal, 
Arisaig  'us  Moidart, 

Cruinnichibh  'an  ceann  a  chèil'. 

Thigibh  a  Chlann  Dòmhnuill, 

Eiribh  anns  gach  dùthaich  cèin, 
Thigibh  o  nam  mòr-bheann 

Thun  a'  Chomuinn  'is  leibh  f hein ; 
Thigibh,  thigibh,  thigibh, 

Dearbh  gu'm  bheil  e  fìor — 
Gur  sibh  measg  nam  fìneachan 

Ceann  gach  aon  "air  muir  's  air  tìr," 

O!    CHA'N   E   SO   MO   BHREACAN-SA. 

O  !  cha'n  e  so  mo  bhreacan-sa, 
Mo  bhreacan-sa,  mo  bhreachan-sa, 
O  !  cha'n  e  so  mo  bhreacan-sa, 
Cho  bòidheach  's  gu'm  beil  e. 

Bha'm  bhreacan-sa  air  fhighe  de'n  t-slod 
Bu  bhòidhche  chunnaic  n'a  chi 
Chaidh  'shnìomh  gu  caol,  gu  rèidh  's  mln 
'S  f  huair  mi  bho  mo  leannan  e. 

O  !  cha'n  e  so,  &c. 

Bha  'm  bhreacan-sa  dubh-ghorm  's  uain', 
'S  strìochan  dearg  dlùth  mu  'chuairt ; 
S  chum  e  blàth  mi  iomadh  uair 

Mu  'n  d'fhuair  mi  bho  mo  leannan  e. 

O  !  cha'n  e  so,  &c. 

Cha  ghabh  mi  breacan  eile  'na  àit, 
Cha'n  e  nach  f haighinn  fear  n'is  fheàrr 
Bha  m'  fhear-sa  dhomhs'  na  b'fhearr  na  càch 
O'n  f  huair  mi  bho  mo  leannan  e. 

O  !  cha'n  e  so,  &c. 

MO   CHEAD   LE   LOCHABAIR. 

Mo  chead  le  Lochabair,  mo  chead  le  mo  Shìn'; 
Dùthaich  ar  gaoil  anns  an  d'àraicheadh  sinn, 
Cha'n  f  haic  mi  n'is  mò  e,  cha'n  f  haic  mi  n  'is  mò 
Na  gHnn  anns  an  robh  sinn  'an  làithean  ar  n-oig'. 
Na  deòirean  tha  'ruith  bho  mo  shùilean  an  tràths', 
Cha'n  ann  air  son  cunnartan  chruadal  a'  bhlàir ; 
Tha  iad  a'ruith  air  do  sgàth-sa,  air  do  sgàth-sa,  a 

luaidh, 
Tha  mi  'sileadh  nan  deòir  so,  *s  tha  mo  dhea- 

lachadh  cruaidh. 

Ged  dh'èireadh  na  stoirmean,  ged  shèideadh  a' 

ghaoth, 
Bu  bheag  iad  an  coimeas  ri  buaireas  mo  chridhe ; 
Ged   dh'fhosgaileadh   na   speuran,  's  ged   dh'- 

èireadh  na  tuinn 
Cha  bu  ni  iad  an  coimeas  ri  bhi  fàgaìl  an  f  huinn 

Far  an  d'f  huair  mi  m'àrach,  's  far  an  d'thug  mi 

mo  ghaol 
Do  an  nighean  's  f  hearr  leam,  's  f  hearr  leam  'san 

t-saoghal ; 
Ach  'se  'gaol-sa  'is  duais  dhomh,  's  cha'n  iarr  mi 

an  còrr, 
B'  fhearr  bhi  tàmh  leath'n  Lochabair  na  miltean 

de'n  òr. 

Ged  dh'f  huirichinn  's  an  tìr  so,  's  ged  sheach'ninn 

an  naimhd', 
'S  na'n  caillinn  an  cHù  tha  ri  chosnadh  'sa  bhlàr, 
Cha  b'fhiach  mi  do  ghaol-sa,  's  cha'n  iarrainn 

ort  e; 
'S  gun  do  ghaol-sa  bhi  agam,  cha  bhiodh  ni  ann 

dhomh  fhein. 
Ach  falbhaidh  mi,   mo  Shìne,   's  cosnaidh  mi 

buaidh, 

'S  tiUidh  mi  dhachaidh  le  urram  do  'm  luaidh ; 

'S  bheir  mi  dhuit  cridhe  le  gaol  a  bhios  làn, 

'S  cha'n   fhàg  mi  thu  fhèin  no  Lochabair  gu 

bràth. 

F 

A  THIR  AN   FHRAOICH. 

A  Thìr  an  f  hraoich  !  A  thìr  an  f  hraoich  ! 

An  tìr  'is  annsa  leam, 
Ged  nach'eil  duine  'bhuineas  domh 

Air  f  hàgail  ann  ad  f  honn ; 
B'  èigin  dhaibh-san  falbh  uait 

A  thàmh  do  dhùthchan  cèin, 
Ach  fanaidh  mise  chaoidh  leat, 

Oir  sgàineadh  tu  leat  fèin. 

A  thìr  an  f  hraoich  !  A  thìr  an  f  hraoich  ! 

Tha,  dh'  f  haoidte,  tlr  n'  is  f  hearr, 
Ach  ann  am  chridh-s'  cha'n'eil  'san  t-saoghal 

Aon  tìr  a  theid  'n  ad  àit ; 
'S  e  meud  mo  mhiann  gu'm  faighinn  bàs 

'San  tìr  'san  d'  rugadh  mi, 
Biodh  fraoch  a'  fàs  air  m'  àite  tàimh 

'S  caidiHdh  mi  'an  sìth. 

A  thìr  an  f  hraoich  !  A  thìr  an  f  hraoich  ! 

Ged  's  iomadh  fàrdach  lom 
'Tha  'n  diugh  far  'n  d'  àraicheadh  na  laoich, 

Tha  cridhe  mòr  'n  ad  chom ; 
Cha  d'  f huair  e  bàs,  cha'n  fhaigh  e  bàs, 

Ach  dùisgidh  e  ri  ùin', 
'S  cuiridh  e  an  òrdugh  fhathast 

Na  fuinn  a  bh'  ann  o  thùs. 

A  thìr  an  f  hraoich  !  A  thìr  an  f  hraoich  ! 

An  tìr  a's  annsa  leam, 
Ged  nach  'eil  duine  'bhuineas  domh 

Air  'f  hàgail  ann  ad  f  honn  ; 
B'  èigin  dhaibh-san  falbh  uait — 

A  thàmh  do  dhùthchan  cein, 
Ach  fanaidh  mise  chaoidh  leat, 

Oir  sgàineadh  tu  leat  fhèin. 

A   CHOILLTEAN   BHOIDHEACH 
CHRAIGIE-LEA. 

A  Choilltean  bhòidheach  Chraigie-lea, 
A  choiUtean  bhòidheach  Chraigie-Iea, 

'N  'ur  còir-sa  shiubhail  mi  'n  làithean  m'  òig', 
'Us  fhuair  mi  còir  air  bean  mo  chrì. 

Am  bealaidh,  an  dris,  's  am  beithe  òg, 
A'  fàs  gu  bòidheach  air  an  t-slighe, 

'Us  a  h-uile  ni  a's  milse  mais' 

'Cur  dreach  air  coilltean  Chraigie-lea. 

A  choilltean  bhòidheach,  &c. 

Fo  f  hasgadh  chùbhraidh  gheugan  dlù 

Tha'n  calman  'n  còmhradh  r'a  mhnaoidh ; 
'S  an  smeòrach,  'seinn  le  meud  a  ghaoil, 
'Toirt  sgairt  a  coilltean  Chraigie-lea. 

A  choiUtean  bhòidheach,  &c. 

O  !  eucoraich  a  chreachadh  nid 

Nan  eun-laidh'  beag',  'bheil  iochd  'n  'ur  cridhe; 
Nach  fhearr  leibh  èisdeachd  riu  ri  ceòl 

'An  coilltean  bhòidheach  Chraigie-lea  ? 

A  choilltean  bhòidheach,  &c. 

'Nuair  shèideas  gaoth  a'  Gheamhraidh  fhuar 
Thar  bheanntan  àrd  na  Gaidhealtachd,  bidh 

A'  ghailHonn  fhèin  'toirt  fair'  air  snuadh 
Do  choilltean  bòidheach,  Chraigie-lea. 

A  choilltean  bhòidheach,  «S:c. 

Ged  bhiodh  e'n  dàn  dhomh  falbh  air  sàl, 

Fàgaidh  mi  mo  dhùrachd  leibh  ; 
'Us  cuimhnichidh  mo  mhiann  gu  bràth 

Gach  ni  mar  bha  mu'n  d'  fhàg  mi  sibh. 

A  choilltean  bhòidheach,  &c. 

DUTHAICH   NAN   GARBH-CHRIOCH. 

Slàinte  do  dhùthaich  nan  garbh-chrioch  'us  nan 
coilltean, 
Do  thìr  nam  beanntan  'us  do  chladach  nan 
tonn; 
An   tìr  anns   an   d'   fhuaìr    mi   mo   àrach    le 
caoimhneas — 
O,  slàinte  do  Albainn,  dùthaich  nan  sonn ! 

Cia  mòr  's  docha  leam-sa  'bhi  'dìreadh  nam 
fraoch-bheann 
Na  'siubhal  na  Galltachd,  ged  's  àluinn  an 
sgèimh ; 
'S  caoimh',  fada,  leam-sa  na  monbhur  nan  ciùin- 
allt 
A'  ghaoir  'th  aig  na  tuiltean  'an  dùthaich  nan 
treun. 

Cia  b'àit  'ni  mi  siubhal,  gu'm  bi  mo  thaobh- 
smaointean 
'Slor-luaidh  air  cladach  an  Eilein  ud  thall, 
'Us   buailidh   mo   chridh'-sa   le   dùrachd  nach 
fuaraich 
'S   mi   'mànran   mu'n    uair  m'an   deach   m' 
f  hàrdach  air  chall. 

Mo  chead  leat,  a  dhùthaich  na  h-eachdraidh  'tha 
luachmhor, 
Gu  bràth  bidh  do  bhuannachd  gu  dlù  do  mo 
chrì ; 
Bidh  m'  ùrnuigh  a'  luaidh  ort  a  mhaduinn  's  a 
dh'  oidhche, 
A'  guidhe  dhuit  'bhi  'tàmh  ann  am  pailteas  's 
'an  sìth. 

ORAN   AN   EILTHIRICH. 

Faiceam  nis  na  beanntan  àrda, 

Faiceam  iad  m'an  ciar  mo  là  ; 
Faiceam  aon  uair  eil'  na  fuarain 

'Us  bruaichean  gorm  an  f  hraoich  fo  bhlàth. 
Chi  mi  iad  'n  am  shealladh-inntinn, 

Chi  mi  uain  a'  mir  's  a'  leum 
Far  am  b'  àbhaist  domh  bhi  mànran, 

'Nuair  a  bha  mi  òg  'n  am  cheum. 

Is  fhada  uatha  rinn  mi  siubhal, 

B'  èigin  domh  am  fàgail  tràth ; 
Fada  uatha  's  tric  mi  'bruadar 

Mu  gach  comunn  grinn  a  bhà. 
'S  f  haisg  iad  dhomh  'n  am  h-uile  smaointean, 

Dh'  aindeoin  astar  tha  iad  dlùth ; 
Dh'  aindeoin  ruith  nan  iomadh  bhadhna 

Tha  gach  aon  diubh  dhomhsa  ùr. 

^Dhachaidh  chòir  na  sìth  's  na  saorsa, 

Aite-tàimh  nan  sonn  's  nam  bàrd, 
'S  dùthchasach  duit  gaol  'us  caoimhneas, 

Taghadh  nan  nìonag  'us  chù  nam  mnà ; 
O  !  nach  robh  mi  nise  'tàmh  ann, 

'N  tè  do'n  d'thug  mi  tràth  mo  ghaol 
'Fuireach  còmhla  rium  'sa  ghleann  ud, 

Bhithinn-sa  sona  fad  mo  shaoghail. 


k 

NIONAG  BHAN   NAN   CUAILEAN 
REIDH. 

Nlonag  bhàn  nan  cuailean  rèidh, 
An  tèid  thu  nìonag,  O  !  mo  nìonag, 

An  tèid  thu  bhuachaileachd  na  sprèidh, 
An  tèid  thu  leam,  a  nìonag  ? 

Tha'n  Samhradh  nis  a'  tighinn  fo  bhlàth, 
Gach  ni  ag  ùrachadh  's  a'  fàs, 
Na  h-eòin  le  sùrd  a'  seinn  dhuinn  dàn ; 
O  !  'n  tèid  thu  leam,  a  nìonag  ? 

Nlonag  bhàn,  &c. 

'Nuair  thig  an  f  hras  's  an  f  heasgar  chiùin. 
A'  sàsachadh  le  deoch  gach  flùr, 
Suidhidh  sinn  fo'n  sgàileadh  dhlùth, 
A  luaidh  air  gaol,  mo  nìonag. 

Nìonag  bhàn,  &c. 

'S  an  fheasgar  Fhoghair,  an  dèigh  na  buan', 
'S  an  achadh  eòrn'  gu'n  gabh  sinn  cuairt, 
'Us  coimheadaidh  'ghealach  oirnn  a  nuas, 
'Us  air  mo  ghaols'  do'm  nìonaig. 

Nlonag  bhàn,  &c. 

'S  'nuair  thig  a'  ghaillionn  Gheamhraidh  fhuar, 
Le  sneachd,  le  uisg,  's  a'  ghaoth  gun  truas, 
Fo  'm  bhreacan-guaiir,  ri'm  bhroiUeach  dlùth, 
Gu'n  cum  mi  blàth  mo  nìonag. 

Nìonag  bhàn,  &c. 

ORAN   AN   AOIG. 

Mo  chead  leis  an  latha,  an  talamh,  's  an  speur, 
Cho  àluinn  'n  àm  dol  fo  na  grèin'; 

Mo  chead  gaol  'us  càirdeas — gach  comunn  gu 
lèir, 
Tha  'r  bith  nis  air  ruith  umainn  f  hèin. 

'Us  thus\  righ  an  uamhais,  dubh-nàmhaid  na 
beatha ! 
Meilich  cridhe  gach  gealtair  'us  tràiU  ; 
Cuir  geilt  air  gach  fear  dhiubh,  ach  biodh  agad 
fìos 
Cha  mheathaich  thu  misneach  nan  sàr ! 

Buailidh  thu  'm  bochd-fhear,  'us  tuitidh  e  sios, 
'Us  'ainm  cha  ghlèidhear  'an  cuimhn' ; 

Buailidh  thu  'n  gaisgeach   òg — is  mòr  leat  a' 
chuims' ! 
'Us  tuitidh  e'n  àrd-leus  a  chliù  ! 

Air  raon  mòr  an  urraim — a'  giùlan  ar  lann, 
A'  dìonadh  ar  dùlhaich  's  ar  righ — 

Buaidh  *g  ar  crùnadh,  's  ar  beatha  'fàs  fann — 
Cò,  cò  *m  fear  nach  tuiteadh  's  an  strì ! 

DEALACHADH   A'   PHRIONNSA   RI 
FLORAIDH. 

Tha  gaoth  f  huar  na  gailHnn  a'  teannadh  gu  dlù 

oirnn, 
Thug   cruaidh-chàs   mi-fhortain  a'  bhuille  'bu 

chruaidh' ; 
O  !  c'àit  'bheil  na  treun-laoich  nach  cuireadh  an 

cùl  rium  ? 
'S  c'àit  'bheil  mo  shunnd-sa  's  mi  fada  bho'm 

luaidh  ? 
Mo  chead  le  gach  bruadar  mu  ghaol  'us  mu 

bhuanachd ! 
Mo  chead  leat,   a   Ghaidhealtachd !    Cha   di- 

chuimhnich  mi 
Am  fàilt  thug  sibh  òg  dhomh.     Mo  chead  leat, 

a  Fhlòraidh, 
Gu'm  fàg  mi  leat  fhèin  'us  le  Albainn  mo  chrì. 

Tha  iadsan  'n  an  cadal  fo  dhuilleach  an  seilich — 
Fo'n  bhrataich  bha    mòr    leo  aig   toiseach   a' 
bhlàir ; 

'Us  choachail  mo  bhruadars'  mar   aiteamh  a' 

sileadh — 

Mo  ghaol  'us  mo  dhòchas  air  m'  f  hàgail  gu  bràth. 

'Nuair  bha  mi  'n  am  sheachranaich  truagh,  gun 

sòlas, 
'Us  naimhdean  'g  am  iarraidh  troimh  chriochan 

nam  beann, 
Sin  dheanainn-sabruadar  mu  aighear 'us  mòrachd 
'Nuair  dh'  altrumadh  thusa,  a  Fhloraidh,  mo 

cheann. 

Ach  fàilte  do'n  oidhche,'us  fàilte  do'n  dùbhlachd, 
O  !  fàilte  do  spiorad  nan  gaisgeach  'us  nan  sonn ; 
Cha   phìobaire   nise    'bheir    aoibhneas   do   m' 

uaigneas 
Ach  fiadhaichead  na  mara  'us  gàireachd  nan  tonn. 
O  !  faicibh  am  fior-eun  a'  marcachd  nan  speuran, 
Tha  eagal  gun  seadh  dha  'us  saorsa  'n  a  shaoghal, 
Bidh   mise   mar   fhior-eun    gun    eagal   'n    am 

shaoghal-sa 
'Nuair  chì  mi  rithisd  Floraidh  'us  dùthaich  mo 

ghaoil. 

